Τάκης Βουγιουκλάκης

Ο  Παναγιώτης (Τάκης)  Βουγιουκλάκης (Αθήνα, 6 Μαρτίου 1939 - 8 Απριλίου 2021) ήταν Έλληνας σκηνοθέτης και παραγωγός.

Βιογραφία
Γεννήθηκε στην Αθήνα στις 6 Μαρτίου 1939. Γονείς του ήταν ο πρώην νομάρχης Αρκαδίας, νομικός Ιωάννης Βουγιουκλάκης και η Αιμιλία Κουμουνδούρου. Αδέλφια του ήταν η ηθοποιός Αλίκη Βουγιουκλάκη και ο αρχιτέκτονας Αντώνης Βουγιουκλάκης. Από τον πρώτο του γάμο απέκτησε έναν γιο, τον Γιάννη Βουγιουκλάκη, ο οποίος γεννήθηκε το 1962. Το 1986 παντρεύτηκε την ηθοποιό Έφη Πίκουλα.

Ξεκίνησε και ολοκλήρωσε τις σπουδές του στη Ρώμη, κατ' αρχήν στο Πανεπιστήμιο Pro-Deo όπου σπούδασε κοινωνιολογία, και στη συνέχεια στο Centro Sperimentale di Cinematografia (C.S.C.), που σπούδασε σκηνοθεσία με καθηγητές όπως ο Βιτόριο ντε Σίκα και ο Πιέτρο Τζέρμι.

Στα πρώτα του επαγγελματικά βήματα εργάστηκε ως βοηθός δίπλα σε Έλληνες & ξένους σκηνοθέτες και στη συνέχεια ασχολήθηκε με τη διεύθυνση παραγωγής στις εταιρείες Δαμασκηνός - Μιχαηλίδης & Φίνος Φιλμ, τη "χρυσή περίοδο" του ελληνικού κινηματογράφου.

Το 1963 δραστηριοποιείται σκηνοθετικά κατ' αρχήν στο ραδιόφωνο, σκηνοθετώντας περισσότερα από 40 θεατρικά έργα και από το 1969 στην τηλεόραση όπου σκηνοθετεί σίριαλ, σόου και εορταστικά προγράμματα. Το 1970 ξεκινά την κινηματογραφική σκηνοθετική του καριέρα. Το 1975 αποφασίζει να ασχοληθεί (και) επιχειρηματικά με το θέαμα, ιδρύοντας στην Αθήνα εταιρεία παραγωγής ταινιών, θεατρικών παραγωγών και τηλεοπτικών προγραμμάτων. Επόμενο καλλιτεχνικό του βήμα είναι το 1976, όταν καταπιάνεται με τη θεατρική σκηνοθεσία, "ανεβάζοντας" συνολικά 52 θεατρικές παραστάσεις, ενώ τη δεκαετία του '80 σκηνοθετεί αρκετές ταινίες βίντεο.

Διετέλεσε: 
Γενικός Διευθυντής της εταιρείας παραγωγής τηλεοπτικών προγραμμάτων Αστήρ TV.
Mέλος Δ.Σ. του Κρατικού Οργανισμού "Άρμα Θέσπιδος" (Κρατική Θεατρική Σκηνή) και επί τρία συναπτά έτη, Γενικός και Καλλιτεχνικός Διευθυντής.
Αντιπρόεδρος της Εταιρείας Ελλήνων Σκηνοθετών.
Mέλος της γνωμοδοτικής επιτροπής καλλιτεχνικών σχολείων (Μ.Ε.) του Υπουργείου Παιδείας.
Mέλος της Επιτροπής βράβευσης θεατρικών κειμένων - δόκιμων συγγραφέων, του Υπουργείου Πολιτισμού.
Σύμβουλος στον τηλεοπτικό σταθμό ΑΝΤ1.

Επί σειρά ετών ήταν μέλος της Κριτικής Επιτροπής του Φεστιβάλ Κινηματογράφου Θεσσαλονίκης, και  Γενικός Γραμματέας του Οργανισμού Συλλογικής Διαχείρισης Δημιουργών Θεατρικών και Οπτικοακουστικών Έργων - "Αθηνά". 

Στις εθνικές εκλογές του 1996 συμμετείχε ως υποψήφιος βουλευτής, με την Πολιτική Άνοιξη στην Α΄ Αθηνών. Το 2002 αποφασίζει να ασχοληθεί με τα "δημοτικά" και εκλέγεται Δημοτικός Σύμβουλος στον Δήμο Βριλησσίων, αναλαμβάνει δε Πρόεδρος του Πνευματικού και Πολιτιστικού Κέντρου του Δήμου. Το 2006 επανεκλέγεται και αναλαμβάνει Πρόεδρος του Δημοτικού Συμβουλίου του Δήμου Βριλησσίων.

Απεβίωσε από ανακοπή καρδιάς σε ηλικία 82 ετών στις 8 Απριλίου του 2021.

Φιλμογραφία
Έτος Τίτλος Ιδιότητα 1989Για μια χούφτα τούβλαΣκηνοθέτης1987Κλασική περίπτωση βλάβης1986Ο Τελευταίος Γυφτοκράτορας1983Σιδηρά κυρία198117 σφαίρες για έναν άγγελο1981Κατάσκοπος ΝέλληΣκηνοθέτης & Παραγωγός1973Οι γενναίοι πεθαίνουν δυο φορέςΣκηνοθέτης1972Η Αλίκη δικτάτωρ1971Σ` αγαπώ1970Ένα αστείο κορίτσι

Θέατρο
Έτος Τίτλος Ιδιότητα 2002Ο Ηλίας του 16ουΣκηνοθέτης1998Έτσι κάνουν όλοι1994Αγάπη πάμε κρεβάτι;1990Ντροπή παντρεμένος άνθρωποςΟ αδέσμευτος1989Ο Σωτήρης του λαού1988Ξεκουμπιστείτε παρακαλώ1987Η τρέλα πάει σύννεφοΟ μπαμπάς μας ο αναρχικόςΔεν κρατιέμαι, δεν κρατιέμαι1986Χάρισέ μου το γουνάκι σουΜια βόμβα στο κρεβάτι μουΔυο πιτσούνια σκανδαλιάρικαΖητείται τρομοκράτης1985Ζητείται σύζυγοςΠού σε βρήκα, πού με βρήκεςΣου χαρίζω μια νύχταΣκηνοθέτης & ΠαραγωγόςΟι σωτήρες του ΣωτήρηΣκηνοθέτης1984Σύζυγοι με δοκιμήΣκηνοθέτης & Παραγωγός.Νύχτα γάμου για τρειςΣκηνοθέτηςΗ παιχνιδιάραΓλυκιά μου Ναταλί1982Η σκανταλιάρα1976Το κορίτσι με τη χρυσή καρδιά

Musicals
Τίτλος Έτος ΙδιότηταΗ εύθυμη χήρα1983Σκηνοθέτης1981Καμπίρια1978Ο πειρασμός1976

Επιθεωρήσεις
Τίτλος Έτος Ιδιότητα Οι πράσινες, οι κόκκινες, οι θαλασσιές οι τσούχτρες2005ΣκηνοθέτηςΌρσε Κώστα, τα 'κανες κομπόστα1992Μπόμπες και τρόμπες1986Όλα τα μωρά στη δίψα1985

Τηλεόραση
Τίτλος Έτος Ιδιότητα Η καλή πεθερά1993Σκηνοθέτης Συγκάτοικοι στην τρέλα1992Και εύθυμη και χήρα1991Οι άγγελοι κι εγώ1989Αννα Πέτρη1984Το κορίτσι του καμπαρέ1979Σκηνοθέτης & ΠαραγωγόςΗ θεατρίνα1977Ο μικρός ήρωας1972Σκηνοθέτης.Αστέρια στ΄ αστέρια1969Κείμενα & Σκηνοθέτης

Ραδιόφωνο
«Έλληνες και Ξένοι Περιηγητές» , με τον συγγραφέα και Ακαδημαϊκό Ηλία Βενέζη (1970) Σκηνοθέτης
«Πλοία και Θάλασσες», με τον συγγραφέα και Ακαδημαϊκό Ηλία Βενέζη (1969) Σκηνοθέτης
Εκτός των ανωτέρω, από το 1963 έως το 1971 σκηνοθέτησε περισσότερα από 40 Θεατρικά ραδιοφωνικά προγράμματα και εορταστικά shows στην Ε.Ι.Ρ.

Πηγές
 Βιογραφικό του Τάκη Βουγιουκλάκη, Πιερικοί Αντίλαλοι, 28 Μαρτίου 2008, ανακτήθηκε στις 30 Δεκεμβρίου 2008.

Παραπομπές

Εξωτερικοί σύνδεσμοι
 International Movie Database - Τάκης Βουγιουκλάκης
 Φίνος Φλμ''' - Τάκης Βουγιουκλάκης''
 Ταινιοθήκη της Ελλάδος - Τάκης Βουγιουκλάκης

Κατηγορία:Έλληνες σκηνοθέτες